Úvod

Na základe uznesenia vlády SR č. 584 zo dňa 7.7.1999 sa predkladá „Komplexná informácia o stave a vymáhaní daňových a colných nedoplatkov k 31.12.2002 vrátane vyhodnotenia prijatých opatrení“.

Vývoj daňových nedoplatkov za roky 1992 – 2002 v porovnaní s vývojom daňových príjmov štátneho rozpočtu

Výber daní a stav daňových nedoplatkov úzko súvisí s plnením daňových príjmov štátneho rozpočtu. Keďže výška daňových nedoplatkov je údaj kumulovaný za roky 1992 – 2002, uvádza sa jeho porovnávanie v pomere k celkovým daňovým príjmom za toto obdobie.

v mld. Sk

Rok

Výška 
daňových príjmov  v roku

Výška 
daňových príjmov  kumulatívne

Výška 
celkových daňových nedoplatkov
kumulatívne

Výška 
znížených*  daňových nedoplatkov 
kumulatívne

Podiel celkových daňových nedoplatkov 
na celkových  daňových  príjmoch 
v %

Podiel znížených daňových nedoplatkov na celkových daňových  príjmoch 
v %

1992 | 99,2 | - | | 14,6 | | -
1993 | 87,7 | 87,7 | 18,2 | 15,9 | 20,8 | 18,1
1994 | 110,5 | 198,2 | 20,5 | 15,1 | 10,3 | 7,6
1995 | 136,5 | 334,7 | 30,5 | 19,0 | 9,1 | 5,7
1996 | 140,1 | 474,8 | 40,4 | 22,6 | 8,5 | 4,8
1997 | 145,5 | 620,3 | 55,5 | 28,8 | 8,9 | 4,6
1998 | 153,0 | 773,3 | 78,5 | 39,9 | 10,2 | 5,2
1999 | 160,4 | 933,7 | 107,5 | 52,0 | 11,5 | 5,6
2000 | 173,8 | 1 107,6 | 135,0 | 62,9 | 12,2 | 5,7
2001 | 165,0 | 1 272,6 | 156,1 | 68,6 | 12,3 | 5,4
2002 | 188,9 | 1 461,5 | 176,1 | 75,0 | 12,0 | 5,1
* znížené daňové nedoplatky o kompenzáciu s preplatkami na jednotlivých druhoch daní, nadmernými odpočtami na dani z pridanej hodnoty, vratkami spotrebných daní, o vykonané úkony správcu dane a o vymáhanie daňových nedoplatkov 

Ako z uvedeného prehľadu vyplýva celkové daňové nedoplatky, ktoré za roky 1992-2002 dosiahli 176,1 mld. Sk boli za uvedené obdobie znížené o 101,1 mld. Sk a ich zostatok k  31.12.2002 predstavoval 75,0 mld. Sk. 

K zníženiu daňových nedoplatkov došlo z dôvodu ich kompenzovania s preplatkami na jednotlivých druhoch daní, nadmernými odpočtami na dani z pridanej hodnoty, vratkami spotrebných daní, vykonaním jednotlivých úkonov zo strany správcu dane (napr. výzvy na zaplatenie daňového nedoplatku, zriaďovanie záložného práva), ako aj ich vymáhaním jednotlivými spôsobmi daňovej exekúcie. Podrobnejší prehľad o znížení daňových nedoplatkov je uvedený v prílohe č. 1.

Zníženie daňových nedoplatkov ovplyvnilo aj ich podiel na celkových daňových príjmoch. Kým podiel celkových daňových nedoplatkov na daňových príjmoch bol 12,0 %, podiel znížených daňových nedoplatkov bol len 5,1 %.

Index rastu daňových nedoplatkov

1993/
1992

1994/
1993

1995/
1994

1996/
1995

1997/
1996

1998/
1997

1999/
1998

2000/
1999

2001/
2000

2002/
2001

Index rastu daňových nedoplatkov | 1,08 | 0,94 | 1,25 | 1,18 | 1,27 | 1,38 | 1,30 | 1,20 | 1,09 | 1,09

 
I. Daňové nedoplatky

Podľa  zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov  (ďalej len „zákon o správe daní“) sa daňovým nedoplatkom rozumie „... suma dane vrátane sankcií (zvýšenie dane, pokuty, penále) a úrokov, ktorá nebola zaplatená v lehote alebo vo výške určenej podľa jednotlivých hmotnoprávnych daňových zákonov a zákona o správe daní; ide o daň priznanú daňovými subjektami, ktorá nebola zaplatená vôbec alebo bola zaplatená len čiastočne, ako aj o rozdiel dane vyrubený správcom dane vrátane sankcií a úrokov, ktoré neboli zaplatené vôbec alebo boli zaplatené len čiastočne“.

Z celkovej sumy 75,0 mld. Sk daňových nedoplatkov tvoria nedoplatky na daniach 49,2 mld. Sk, čo je 65,6 % a nedoplatky na sankciách 25,8 mld. Sk, čo je 34,4 %. 

Prehľad o daňových nedoplatkoch v členení na nedoplatky na daniach a nedoplatky na sankciách podľa jednotlivých druhov daní daňovej sústavy platnej do 31.12.1992 a daňovej sústavy platnej od 1.1.1993 je uvedený v prílohe č. 2.

Vývoj daňových nedoplatkov podľa jednotlivých druhov daní v porovnaní s rovnakým obdobím minulého roka bol nasledovný:						         	

 v mld. Sk
Druh dane | k 31.12.2001 | k 31.12.2002 | Rozdiel 2002-2001
Spolu nedoplatky na daniach platných do 31.12.1992 | 5,2 | 5,0 | - 0,2
Daň z príjmov fyzických osôb | 8,8 | 10,0 | 1,2
Daň z príjmov právnických osôb | 11,3 | 13,1 | 1,8
Daň vyberaná zrážkou | - | 0,1 | 0,1
Daň z pridanej hodnoty | 32,1 | 35,5 | 3,4
Spotrebné dane | 7,4 | 6,8 | - 0,6
Cestná daň | 0,4 | 0,5 | 0,1
Majetkové dane | 3,4 | 4,0 | 0,6
Spolu nedoplatky na daniach platných od 1.1.1993 | 63,4 | 70,0 | 6,6
Spolu nedoplatky na daniach | 68,6 | 75,0 | 6,4

Daňové nedoplatky k 31.12.2002 v porovnaní s rovnakým obdobím minulého roka vzrástli o 6,4 mld. Sk.  

Ako vyplýva  z vyššie uvedeného prehľadu k 31.12.2002 najvyššie daňové nedoplatky sú evidované na dani z pridanej hodnoty, ktoré tvoria až 47,3 % z celkových daňových nedoplatkov.  

Vysoký podiel na celkových daňových nedoplatkoch bol ďalej na dani z príjmov právnických osôb 17,5 % a na dani z príjmov fyzických osôb 13,3 %. Zvýšený rast daňových nedoplatkov na dani z príjmov právnických osôb bol sprevádzaný nárastom  príjmov na tejto dani. 

Medziročne klesli daňové nedoplatky na spotrebných daniach. Tento pokles je ovplyvnený predovšetkým zrušením platobných výmerov na penále pri spotrebnej dani z liehu. 

Z dlhodobých poznatkov daňovej správy vyplýva, že daň priznaná daňovými subjektami je zaplatená na 93,1 %, vyrubený rozdiel dane dodatočnými platobnými výmermi na 42,2 % a sankcie na 28,5 %. Z uvedeného je možno vyvodiť záver, že daňový subjekt zaplatí daň predovšetkým v tých prípadoch, ak je presvedčený o správnosti jej výšky  (ide o daň, ktorú si sám prizná v daňovom priznaní), slabšia daňová disciplína je v zaplatení vyrubeného rozdielu dane po vykonaní daňovej kontroly, pretože daňové subjekty vo väčšine prípadov s vyrubeným rozdielom dane nesúhlasia a najhoršia situácia je so zaplatením sankcií. 

Daňová správa k 31.12.2002 evidovala daňové nedoplatky na dani z pridanej hodnoty u 36 237 daňových dlžníkov (17 002 fyzických osôb a 19 235 právnických osôb), ktorí sa podieľali na celkových daňových nedoplatkoch na dani z pridanej hodnoty rozčlenených podľa pásiem výšky daňových nedoplatkov takto:

Pásmo

Typ osoby

Počet

Suma nedoplatku
v mil Sk

Nad 0 - 500 Sk | FO | 1 520 | 0,19
| PO | 811 | 0,12
Nad 500 - 10 tis. Sk | FO | 5054 | 20,17
| PO | 3392 | 14,11
Nad 10 tis. – 100 tis. Sk | FO | 5911 | 226,91
| PO | 5356 | 227,51
Nad 100 tis. – 1 mil. Sk | FO | 3603 | 1 189,41
| PO | 6157 | 2 326,60
Nad 1 mil. - 10 mil. Sk | FO | 855 | 2 212,47
| PO | 2990 | 8 899,12
Nad 10 mil. - 100 mil. Sk | FO | 59 | 1 487,16
| PO | 507 | 12 689,47
Nad 100 mil. - 200 mil. Sk | FO | 0 |
| PO | 10 | 1 260,85
Nad 200 mil. - 500 mil. Sk | FO | 0 |
| PO | 9 | 2 493,46
Nad 500 mil. - 750 mil. Sk | FO | 0 |
| PO | 2 | 1 212,03
Nad 750 mil. – 1 mld. Sk | FO | 0 |
| PO | 0 |
Nad 1 mld. Sk | FO | 0 |
| PO | 1 | 1 192,23
Spolu | FO+PO | 36 237 | 35 451,79
| FO | 17 002 | 5 136,31
| PO | 19 235 | 30 315,50

Vývoj daňových nedoplatkov podľa právnej formy v porovnaní s rovnakým obdobím minulého roka bol nasledovný:

v mld. Sk
Právna forma | daňový nedoplatok k 31.12.2001 | daňový nedoplatok k 31.12.2002
akciové spoločnosti | 21,0 | 21,3
spoločnosti s ručením obmedzeným | 31,2 | 35,6
družstvá | 1,8 | 1,9
štátne podniky | 1,9 | 1,9
fyzické osoby | 9,8 | 11,0
ostatné právne formy | 2,9 | 3,3
Spolu | 68,6 | 75,0

Podľa právnej formy sa na daňových nedoplatkoch najvyššou mierou podieľali akciové spoločnosti a spoločnosti s ručením obmedzeným, ktorých podiel na celkových daňových nedoplatkoch predstavoval 75,9 %. 

Vysoký podiel daňových nedoplatkov spoločností s ručením obmedzeným, ako aj akciových spoločností je z dôvodu nedostatočnej daňovej disciplíny daňových subjektov, uprednostňovania úhrady úverov alebo pôžičiek iným veriteľom, neúspešnosti podnikateľských zámerov, ako aj z dôvodu, že mnohé z uvedených daňových subjektov sú v konkurznom konaní. Medzi najväčších daňových dlžníkov u týchto právnych foriem patria platitelia dane z pridanej hodnoty, ako aj spotrebnej dane z liehu. 

Daňové nedoplatky fyzických a právnických osôb podľa pásiem k 31.12.2002

Pásma | Fyzická osoba | Právnická osoba

počet

suma 
nedoplatku v mil. Sk

počet

suma 
nedoplatku 
v mil. Sk

od 1 – do 500 Sk | 21 547 | 4 | 2 241 | 1
nad 500 – do 1500 Sk | 14 608 | 14 | 1 350 | 1
nad 1500 – do 10 tis. Sk | 35 125 | 161 | 4 937 | 24
nad 10 tis. – do 100 tis. Sk | 25 095 | 786 | 8 463 | 348
nad 100 tis. – do 1 mil. Sk | 7 238 | 2 244 | 8 563 | 3 227
nad 1 mil. – do 10 mil. Sk | 1 663 | 4 509 | 4 678 | 14 591
nad 10 mil. – do 100 mil. Sk | 154 | 3 622 | 967 | 24 674
nad 100 mil. – do 200 mil. Sk | 4 | 473 | 48 | 6 578
nad 200 mil. – do 500 mil. Sk | 0 | 0 | 21 | 6 525
nad 500 mil. – do 750 mil. Sk | 0 | 0 | 1 | 637
nad 750 mil. – 1 mld. Sk | 0 | 0 | 1 | 967
nad 1 mld. Sk | 0 | 0 | 4 | 5 617
Spolu | 105 434 | 11 813 | 31 274 | 63 190

Počet daňových dlžníkov uvedených v prehľade podľa jednotlivých pásiem je 136 708, z toho 105 434 fyzických osôb a 31 274 právnických osôb. 

Najväčšia  suma  daňových  nedoplatkov  je  vykazovaná  za  fyzické  osoby  v  pásme  od 1 mil. Sk do 10 mil. Sk v sume 4 509 mil. Sk a za právnické osoby v pásme od 10 mil. Sk do 100 mil. Sk v sume 24 674 mil. Sk. 

Vývoj stavu daňových nedoplatkov podľa pracovísk Daňového riaditeľstva SR

                                                                                                                 v mil. Sk
Pracovisko DR SR | Daňové nedoplatky
| k 31.12.2001 | k 31.12.2002
Bratislava | 11 788 | 13 671
Trnava | 5 421 | 5 853
Trenčín | 8 362 | 7 843
Nitra | 5 981 | 6 894
Žilina | 7 825 | 8 346
Banská Bystrica | 7 512 | 8 633
Prešov | 10 010 | 10 737
Košice | 11 724 | 13 026
Spolu | 68 623 | 75 003

Jednotlivé pracoviská Daňového riaditeľstva SR zaznamenali medziročný nárast daňových nedoplatkov okrem pracoviska Trenčín, ktoré zaznamenalo v roku 2002 pokles daňových nedoplatkov (o 519 mil. Sk), a to z dôvodu zmeny a zrušenia platobných výmerov v rámci preskúmania rozhodnutí mimoodvolacieho konania. 

Stav daňových nedoplatkov podľa pracovísk je potrebné posudzovať aj vo vzťahu k daňovým príjmom – objem výberu dane, k objemu vymožených daňových nedoplatkov ako aj   z pohľadu štruktúry týchto nedoplatkov.

Prehľad o daňových príjmoch v roku 2002, náraste daňových nedoplatkov a podiele nárastu daňových nedoplatkov k daňovým príjmom podľa jednotlivých pracovísk bol nasledovný:                                                                                                                
v mil. Sk

Pracovisko

daňové príjmy 
v roku 2002

podiel pracoviska na  celkových  daňových príjmoch
v %

nárast daňových nedoplatkov v roku 2002

podiel nárastu daňových nedoplatkov k daňovým príjmom 
v %

Bratislava | 71 310 | 46,38 % | 1 882 | 2,64 %
Trnava | 13 300 | 8,65 % | 432 | 3,25 %
Trenčín | 11 249 | 7,32 % | -519 | -
Nitra | 11 600 | 7,54 % | 913 | 7,87 %
Žilina | 14 900 | 9,69 % | 521 | 3,50 %
Banská Bystrica | 9 932 | 6,46 % | 1 121 | 11,29 %
Prešov | 8 646 | 5,62 % | 726 | 8,40 %
Košice | 12 823 | 8,34 % | 1 303 | 10,16 %
Spolu | 153 760 | 100 % | 6 379 | 4,15 %
Pozn. : daňové príjmy podľa pracovísk DR SR sú uvedené bez nadmerného odpočtu DPH, vrátenej SD a bez prevodov do obcí. 

Nakoľko sa daňové príjmy týkajú bežného roka a nedoplatky sa sledujú kumulatívne od dátumu ich vzniku, porovnáva sa ročný nárast daňových nedoplatkov s daňovými príjmami roku 2002. Z prehľadu vyplýva, že pracovisko Bratislava má síce celkovú výšku daňových  nedoplatkov, ako aj nárast nedoplatkov najvyšší, avšak podiel nedoplatkov k daňovým príjmom je len 2,64 %.

Opačný vývoj bol zaznamenaný na pracoviskách Banská Bystrica a Košice, ktoré majú viac ako 10 % podiel nárastu daňových nedoplatkov na daňovým príjmoch v roku 2002.  Vysoký nárast nedoplatkov na pracovisku Banská Bystrica bol zaznamenaný u  daňového subjektu, ktorý vstúpil do konkurzu 4.12.2002 a nesplatené pohľadávky budú správcom dane uplatňované v konkurznom konaní.  Vysoký rast daňových nedoplatkov na pracovisku Košice bol z dôvodov vyrubenia dane po ukončených daňových kontrolách a tiež z dôvodov vstupu daňových subjektov do konkurzného konania.

Prehľad štruktúry daňových nedoplatkov podľa pracovísk Daňového riaditeľstva  SR k 31.12.2002 (kumulatívne) 

                                                                                 v mil. Sk

Pracovisko 
DR SR

Daňové nedoplatky k 31.12.2002

Z toho:

Daňové pohľadávky prihlásené do konkurzného konania a vyrovnacieho konania

Nevymožiteľné daňové nedoplatky

Vymožiteľné
daňové
nedoplatky

Bratislava | 13 671 | 2 355 | 952 | 10 364
Trnava | 5 853 | 2 952 | 1 232 | 1 669
Trenčín | 7 843 | 4 157 | 1 146 | 2 540
Nitra | 6 894 | 2 972 | 801 | 3 121
Žilina | 8 346 | 4 393 | 1 510 | 2 443
Banská Bystrica | 8 633 | 3 286 | 1 934 | 3 413
Prešov | 10 737 | 4 241 | 3 512 | 2 984
Košice | 13 026 | 4 051 | 1 389 | 7 586
Spolu | 75 003 | 28 407 | 12 476 | 34 120

Najvyššie daňové nedoplatky k 31.12.2002 boli zaznamenané na pracoviskách Bratislava a pracovisku Košice; naopak najnižšie daňové nedoplatky boli evidované na pracovisku Trnava a Nitra.

Vysoké daňové nedoplatky boli zaznamenané ďalej na pracovisku Prešov, z čoho väčšia časť daňových nedoplatkov je nevymožiteľná a  prihlásená do konkurzného konania. Vysoký podiel daňových pohľadávok prihlásených do konkurzného a vyrovnacieho konania bol evidovaný na pracoviskách Trenčín a Košice.

Prehľad o znížených daňových nedoplatkoch v roku 2002

Prehľad o znížených daňových nedoplatkoch k 31.12.2002 za jednotlivé pracoviská Daňového riaditeľstva SR bol nasledovný:

                                                                                                                                          v tis. Sk

Pracovisko
DR SR

znížené daňové nedoplatky

Z toho

| | vymožené správcom dane | kompenzácia preplatkov | zaplatené daňovými subjektami
| | | Daň z pridanej hodnoty a spotrebná daň | preplatky z iných daní |
Bratislava | 4 782 110 | 754 256 | 1 284 612 | 2 397 326 | 345 916
Trnava | 1 078 026 | 361 424 | 372 305 | 199 625 | 144 672
Trenčín | 1 122 617 | 277 376 | 654 146 | 65 237 | 125 858
Nitra | 1 278 441 | 610 345 | 345 324 | 92 011 | 230 761
Žilina | 1 647 882 | 358 336 | 1 081 070 | 96 082 | 112 394
B. Bystrica | 1 130 244 | 605 670 | 335 536 | 61 022 | 128 016
Prešov | 1 154 803 | 432 069 | 514 634 | 110 771 | 97 329
Košice | 1 440 030 | 869 012 | 435 702 | 36 906 | 98 410
Spolu | 13 634 153 | 4 268 488 | 5 023 329 | 3 058 980 | 1 283 356

Daňová správa využíva na vymoženie daňových nedoplatkov takmer všetky spôsoby daňovej exekúcie v závislosti od existencie exekúciou postihnuteľného majetku daňových dlžníkov. Okrem vymáhania daňových nedoplatkov v daňovom exekučnom konaní boli daňové nedoplatky zaplatené aj inými spôsobmi. Najvyššou mierou boli daňové nedoplatky znižované kompenzáciou s nadmernými odpočtami dane z pridanej hodnoty, vrátením spotrebných daní a preúčtovaním z preplatkov na iných druhoch daní. 

Najväčší počet kompenzácií podľa § 63 zákona o správe daní bol zaznamenaný na  pracoviskách Bratislava a Žilina. Pracovisko Bratislava použilo preplatky dane z pridanej hodnoty a spotrebnej dane vo výške 1 284,6 mil. Sk a z ostatných daní použilo na kompenzáciu preplatky vo výške 2 397 mil. Sk. Pracovisko Žilina použilo na kompenzáciu preplatky dane z pridanej hodnoty a spotrebnej dane vo výške 1 081 mil. Sk a z ostatných daní  96 mil. Sk

	Z celkového ročného nárastu daňových nedoplatkov (20 013 mil. Sk) sa rôznymi úkonmi správcu dane a zaplatením daňovými subjektami podarilo znížiť ročný nárast daňových nedoplatkov v roku 2002 o 68,1 %.

II. Štruktúra nedoplatkov

Podľa platnej právnej úpravy správca dane (daňové úrady) a správca cla (colné úrady) vykazujú daňové nedoplatky a colné nedoplatky, ktoré tvoria:

u daňových nedoplatkov:
-	daň priznaná daňovým subjektom, ale neuhradená, prípadne uhradená čiastočne, 
-	vyrubený rozdiel dane správcom dane na základe kontroly, ale daňovým subjektom neuhradený, prípadne uhradený čiastočne, 
-	vyrubené sankcie správcom dane (pokuty, penále, zvýšenie dane) za jednotlivé druhy daní, ale daňovým subjektom neuhradené, prípadne uhradené čiastočne, 
-	vyrubené úroky, ale neuhradené, prípadne uhradené čiastočne, 

u colných nedoplatkov:
-	vymeraný colný dlh, ktorý pozostáva z cla, dovoznej prirážky a dane z pridanej hodnoty,
-	úroky z omeškania úhrady colného dlhu, 
-	spotrebná daň.

Daňové nedoplatky k 31.12.2002 v porovnaní s rovnakým obdobím minulého roka sú vykazované v  štruktúre a výške, ktorá je uvedená v nasledujúcej tabuľke: 

v mld. Sk

Ukazovateľ

Stav k 31.12.2001

Stav k 31.12.2002

Rozdiel  
2002-2001

Vymožiteľné daňové nedoplatky | 30,2 | 34,1 | 3,9
Nevymožiteľné daňové nedoplatky | 10,7 | 12,5 | 1,8

Daňové pohľadávky prihlásené do
konkurzného konania a vyrovnacieho konania

27,7

28,4

0,7

Celkové daňové nedoplatky | 68,6 | 75,0 | 6,4

Daňová správa evidovala k 31.12.2002 daňové nedoplatky v sume 75,0 mld. Sk. Z celkových daňových nedoplatkov najvyššiu sumu predstavovali vymožiteľné daňové nedoplatky, a to 34,1 mld. Sk, čo je až 45,5 %. 

Z porovnania výšky vymožených daňových nedoplatkov k 31.12.2002 s výškou vymožených daňových nedoplatkov k 31.12.2001 vyplýva, že výška vymožených daňových nedoplatkov k 31.12.2002 je nižšia o 1,8 mld. Sk.  Takýto stav je aj z toho dôvodu, že daňové subjekty nevlastnia majetok, prípadne vlastnia iba taký majetok, o ktorý nie je záujem (napr. z dôvodu zlého stavu, nevýhodnej lokality). 

Osobitne boli sledované nevymožiteľné daňové nedoplatky, ktoré boli vo výške 12,5 mld. Sk, čo je 16,6 % z celkových daňových nedoplatkov, z toho na daniach daňovej sústavy platnej do 31.12.1992 v sume 2,0 mld. Sk a na daniach daňovej sústavy platnej od 1.1.1993 10,5 mld. Sk. 

Výraznú časť daňových nedoplatkov tvoria daňové pohľadávky prihlásené do konkurzného konania a vyrovnacieho konania, ktoré boli evidované vo výške 28,4 mld. Sk, čo je 37,9 % z celkových daňových nedoplatkov. 

I.	Vymožiteľné daňové nedoplatky                   

Z celkových daňových nedoplatkov po odpočítaní nevymožiteľných daňových nedoplatkov a daňových pohľadávok prihlásených do konkurzného konania a vyrovnacieho konania zvyšok tvoria vymožiteľné daňové nedoplatky. K 31.12.2002 dosiahli sumu 34,1 mld. Sk.
v mld. Sk
Obdobie | vymožiteľné daňové  nedoplatky | Nárast + / pokles -
II. štvrťrok 2001 | 30,6 |
III. štvrťrok 2001 | 30,4 | -0,2
IV. štvrťrok 2001 | 30,2 | -0,2
I. štvrťrok 2002 | 32,3 | 2,1
II. štvrťrok 2002 | 33,4 | 1,1
III. štvrťrok 2002 | 32,9 | -0,5
IV. štvrťrok 2002 | 34,1 | 1,2

Vymožiteľné daňové nedoplatky k 31.12.2002 v porovnaní s rovnakým obdobím minulého roka vzrástli o 3,9 mld. Sk. Najvyšší nárast za sledované obdobie bol zaznamenaný v I. štvrťroku 2002 (o 2,1 mld. Sk), naopak najvyšší pokles v III. štvrťroku 2002 (o 0,5 mld. Sk).

Medziročný nárast daňových nedoplatkov pozostáva z  neuhradených platieb dane z bežných daňových povinností na základe priznanej dane podaním daňového priznania, neuhradeného vyrubeného rozdielu dane po daňovej kontrole, neuhradených sankcií, ktoré sa zvyšujú s dĺžkou oneskorene uhrádzaných daňových povinností znížených o kompenzáciu daňových nedoplatkov s preplatkami na jednotlivých druhoch daní, nadmerných odpočtov na dani z pridanej hodnoty,  vratiek na spotrebných daniach a o vymožené daňové nedoplatky.

Vymožiteľné daňové nedoplatky na daniach daňovej sústavy platnej od 1.1.1993 dosiahli k 31.12.2002 výšku 33,1 mld. Sk, čo predstavuje 97,1 % z celkových vymožiteľných daňových nedoplatkov a nedoplatky na daniach daňovej sústavy platnej do 31.12.1992 boli k tomuto obdobiu vo výške 1,0 mld. Sk, čo predstavuje 2,9 % z celkových vymožiteľných daňových nedoplatkov. 

Prehľad o  vymožiteľných daňových nedoplatkoch v členení na nedoplatky na daniach a nedoplatky na sankciách daňovej sústavy platnej do 31.12.1992 a daňovej sústavy platnej od 1.1.1993 je v prílohe č. 3.

V porovnaní s rovnakým obdobím minulého roka vývoj vymožiteľných daňových nedoplatkov podľa jednotlivých druhoch daní je uvedených v tabuľke:

v mld. Sk

Druh dane

Daňové nedoplatky
k 31.12.2001

Daňové nedoplatky
k 31.12.2002

Rozdiel 
2002-2001

Spolu nedoplatky na daniach platných  do 31.12.1992 | 1,1 | 1,0 | -0,1
Daň z príjmov fyzických osôb | 5,3 | 5,8 | 0,5
Daň z príjmov právnických osôb | 7,2 | 8,0 | 0,8
Daň z príjmov vyberaná zrážkou | 0,1 | 0,1 | 0,0
Daň z pridanej hodnoty | 14,3 | 16,5 | 2,2
Spotrebné dane | 0,5 | 0,9 | 0,4
Cestná daň | 0,2 | 0,3 | 0,1
Majetkové dane | 1,6 | 1,5 | - 0,1
Spolu nedoplatky na daniach platných od 1.1.1993 | 29,2 | 33,1 | 3,9
Spolu | 30,3 | 34,1 | 3,8

Vymožiteľné daňové nedoplatky vzrástli oproti rovnakému obdobiu minulého roka o 3,8 mld. Sk. Najvyšší podiel na raste vymožiteľných daňových nedoplatkov má daň z pridanej hodnoty, u ktorej nedoplatky vzrástli o 2,2 mld. Sk.  

Príčiny rastu daňových nedoplatkov na dani z pridanej hodnoty sú v druhotnej platobnej  neschopnosti  daňových  subjektov,  v  ich  nedostatočnej  daňovej  disciplíne, ďalej súvisia so vstupom daňových subjektov do konkurzného konania, so stavom hospodárskej a finančnej situácie daňových subjektov a v neposlednom rade s postupom daňových subjektov, kedy v reťazci platiteľov dane si daňovú povinnosť priznajú, ale túto neodvedú a ďalšie daňové subjekty si uplatňujú nadmerný odpočet dane. Očakáva sa, že novelou zákona o dani z pridanej hodnoty účinnej od 1.1.2003 dôjde v tejto oblasti k zlepšeniu, nakoľko ak vznikne platiteľovi dane z pridanej hodnoty nadmerný odpočet, tento si odpočíta od vlastnej daňovej povinnosti v nasledujúcich zdaňovacích obdobiach. Platiteľ je povinný odpočítavať nadmerné odpočty v poradí, v akom boli uplatnené, najneskôr však do 5 rokov od konca zdaňovacieho obdobia, v ktorom nadmerný odpočet vznikol. 

Pre úplnosť je potrebné poznamenať, že daň z pridanej hodnoty je najviac kontrolovanou daňou (v roku 2002 bolo vykonaných 30 964 kontrol, pri ktorých bola dodatočne dorubená daň vo výške 1,6 mld. Sk a sankcie vo výške 0,8 mld. Sk).  

	

Na vymožiteľných daňových nedoplatkoch sa najväčšou mierou podieľali spoločnosti s ručením obmedzeným, fyzické osoby nezapísané v obchodnom registri a akciové spoločnosti. Vymožiteľné daňové nedoplatky k 31.12.2002 predstavovali u spoločností s ručením obmedzeným 52,8 %, u  fyzických osôb nezapísaných v obchodnom registri 21,1 % a u akciových spoločností 12,3 % v pomere k celkovým vymožiteľným daňovým nedoplatkom. Dlhodobo však pretrváva stav, keď daňová správa eviduje vysoké daňové nedoplatky predovšetkým u spoločností s ručením obmedzeným. 

Prehľad o vymožiteľných daňových nedoplatkoch k 31.12.2002 v členení podľa právnej formy je uvedený v prílohe č. 3.

2. Nevymožiteľné daňové nedoplatky

Zákon o správe daní jednoznačne definuje podmienky, za ktorých je daňový nedoplatok posudzovaný ako nevymožiteľný, a to

a)	ak sa nedoplatok vymáha bezvýsledne od daňového dlžníka aj od iných osôb, od ktorých mohol byť vymáhaný, najmenej šesť rokov po skončení roka, v ktorom tento nedoplatok vznikol, alebo
b)   ak by jeho vymáhanie neviedlo zrejme k výsledku, alebo
c)   ak je pravdepodobné, že by náklady vymáhania presiahli jeho výťažok.

Zákon o správe daní  upravuje spôsob a podmienky odpisovania daňového nedoplatku a daňovej pohľadávky v rámci konkurzného konania a vyrovnacieho konania. Daňová správa podľa citovaného zákona vykonáva prehodnotenie nevymožiteľných daňových nedoplatkov a v súlade s citovaným zákonom ich postupne prevádza do pomocnej evidencie, prípadne odpisuje pre nevymožiteľnosť (§ 65) alebo na základe uznesení súdu v súvislosti s konkurzným konaním a vyrovnacím konaním (§ 65a). 

Daňová správa odpísala daňové nedoplatky pre nevymožiteľnosť vo výške 375,0 mil. Sk. Najvyššia suma odpísaných nedoplatkov bola za daňové úrady v pôsobnosti Daňového riaditeľstva SR, pracovisko Prešov, a to  v sume 123,4 mil. Sk.

Daňové  úrady  k 31.12.2002  evidovali  nevymožiteľné  daňové nedoplatky v sume 12,5 mld. Sk; z toho nedoplatky na sankciách v sume 4,1 mld. Sk, čo je 32,8 % z celkových nevymožiteľných daňových nedoplatkov a nedoplatky na daniach v sume 8,4 mld. Sk, čo je 67,2 % z celkových nevymožiteľných daňových nedoplatkov. 

Vývoj nevymožiteľných daňových nedoplatkov podľa jednotlivých druhov daní v porovnaní s rovnakým obdobím minulého roka bol nasledovný:

       v mld. Sk

Druh dane

daňové nedoplatky k 31.12.2001

daňové nedoplatky k 31.12.2002

Rozdiel 
2002-2001

Spolu  nedoplatky na daniach
platných do 31.12.1992

2,1

2,0

-0,1

Daň z príjmov fyzických osôb | 0,8 | 1,2 | 0,4
Daň z príjmov právnických osôb | 1,2 | 1,9 | 0,7
Daň z pridanej hodnoty | 5,0 | 5,4 | 0,4
Spotrebné dane | 1,4 | 1,4 | 0,0
Cestná daň | 0,0 | 0,0 | 0,0
Majetkové dane | 0,2 | 0,6 | 0,4
Spolu nedoplatky na daniach platných od 1.1.1993 | 8,6 | 10,5 | 1,9
Spolu | 10,7 | 12,5 | 1,8

Nevymožiteľné daňové nedoplatky v roku 2002 vzrástli v porovnaní s rovnakým obdobím minulého roka o 1,8 mld. Sk. Najvyššie nevymožiteľné daňové nedoplatky boli evidované na dani z pridanej hodnoty v sume 5,4 mld. Sk. 

Prehľad o nevymožiteľných daňových nedoplatkoch k 31.12.2002 v členení na nedoplatky  na daniach a nedoplatky na sankciách daňovej sústavy platnej do 31.12.1992 a  daňovej sústavy platnej od 1.1.1993 podľa jednotlivých druhov daní a podľa právnej formy je v prílohe č. 4.

3. Daňové pohľadávky prihlásené do konkurzného konania  a vyrovnacieho konania

	Daňové úrady k 31.12.2002 evidovali daňové pohľadávky prihlásené do konkurzného konania a vyrovnacieho konania v sume 28,4 mld. Sk. Až 93,0 % z celkových prihlásených pohľadávok tvorili daňové pohľadávky prihlásené do konkurzného konania  a vyrovnacieho konania na daniach platných od 1.1.1993.
 
Ako vyplýva z nasledujúcej tabuľky, najväčší podiel na celkových daňových pohľadávkach prihlásených do konkurzného konania  a  vyrovnacieho  konania  je na dani z pridanej hodnoty v sume 13,6 mld. Sk, čo je 47,9 %.  

| | | v mld. Sk

Druh dane

daňové pohľadávky
k 31.12.2001

daňové pohľadávky
k 31.12.2002

Rozdiel 
2002-2001

Spolu pohľadávky na daniach 
platných do 31.12.1992

2,0

2,0

0,0

Daň z príjmov fyzických osôb | 2,7 | 3,0 | 0,3
Daň z príjmov právnických osôb | 2,9 | 3,2 | 0,3
Daň vyberaná zrážkou | 0,0 | 0,0 | 0,0
Daň z pridanej hodnoty | 12,8 | 13,6 | 0,8
Spotrebné dane | 5,5 | 4,5 | -1,0
Cestná daň | 0,1 | 0,2 | 0,1
Majetkové dane | 1,7 | 1,9 | 0,2

Spolu pohľadávky na  
daniach platných od 1.1.1993

25,7

26,4

0,7

Spolu pohľadávky prihlásené 
do konkurzného konania a vyrovnacieho konania

27,7

28,4

0,7

	 Podľa  právnej  formy  najväčší  podiel  na daňových pohľadávkach prihlásených do konkurzného konania a vyrovnacieho konania bol u akciových spoločností  v  sume  15,9 mld. Sk, čo je 56,0 % a u spoločností s ručením obmedzeným v sume 9,4 mld. Sk, čo je 33,1%.
	
Prehľad o daňových pohľadávkach prihlásených do konkurzného konania a vyrovnacieho konania k 31.12.2002 v členení na pohľadávky na daniach a pohľadávky na sankciách daňovej sústavy platnej do 31.12.1992 a daňovej sústavy platnej od 1.1.1993 a podľa právnej formy daňových dlžníkov je v prílohe č. 5.

Daňová správa k 31.12.2002 evidovala daňové pohľadávky prihlásené do konkurzného konania a vyrovnacieho konania v sume 28,4 mld. Sk, z toho na daniach v sume 20,3 mld. Sk a na sankciách v sume 8,1 mld. Sk. 

Do konkurzného konania bolo k 31.12.2002 prihlásených 3 058 daňových dlžníkov. Správca dane vydal  3 731 rozhodnutí o určení záložného práva v celkovej sume 13 617,5 mil. Sk. Konkurzné konanie bolo ukončené u 267 daňových dlžníkov. Pohľadávky prihlásené daňovými úradmi predstavovali sumu 1 351,2 mil. Sk, z ktorej bolo uspokojených 211,1 mil. Sk. 

Prehľad o daňových pohľadávkach prihlásených do konkurzného konania a vyrovnacieho konania k 31.12.2002 je uvedený v prílohe č. 6.

K 31.12.2002 bolo v povolenom vyrovnaní 12 daňových dlžníkov a výška daňových pohľadávok prihlásených do vyrovnacieho konania predstavovala sumu 52,3 mil. Sk.  Správca dane vydal 10 rozhodnutí o určení záložného práva vo výške 24,2 mil. Sk.  

Vyrovnacie konanie bolo ukončené u 3 daňových dlžníkov, u ktorých suma prihlásených pohľadávok bola 9,6 mil. Sk a suma uspokojených pohľadávok bola 3,9 mil. Sk.  

Prehľad o výsledkoch ukončených konkurzov a vyrovnaní k 31.12.2002 je uvedený v prílohe č. 7. 

K 31.12.2002 odpísala daňová správa za podmienok stanovených v zákone o správe daní z vlastného podnetu daňové nedoplatky na základe právoplatného  

-	uznesenia súdu o potvrdení vyrovnania, ak podľa neho dlžník splnil svoje povinnosti úplne a včas v sume 18,5 mil. Sk (§ 65a ods. 1),
-	uznesenia súdu o zrušení konkurzu po splnení rozvrhového uznesenia v sume 94,1 mil. Sk (§ 65a ods. 2 písm. a)),
-	na základe rozhodnutia súdu o zrušení konkurzu z dôvodu, že majetok daňového subjektu nepostačuje na úhradu výdavkov a odmeny správcu konkurznej podstaty v sume 94,9 mil. Sk (§ 65a ods. 2 písm. b)),
-	uznesenia súdu o zamietnutí návrhu na vyhlásenie konkurzu pre nedostatok majetku v sume 960,0 mil. Sk (§ 65a ods. 2 písm. c)) a
-	uznesenia  súdu  o zrušení konkurzu po splnení núteného vyrovnania v sume 0,3 mil. Sk (§ 65a ods. 2 písm. d))

podľa jednotlivých pracovísk Daňového riaditeľstva SR takto:
 
v mil. Sk
Pracovisko DR SR | Dôvody odpísania

§65a  
ods.1

65a  
ods.2
písm. a

65a  
ods.2
písm. b

65a  
ods.2
písm. c

65a  ods.2
písm. d

Bratislava | 7,2 | 11,7 | 11,0 | 336,1 | 0,1
Trnava | 0 | 58,0 | 0 | 80,0 | 0
Trenčín | 0,4 | 0,9 | 22,7 | 185,2 | 0,2
Nitra | 0 | 0,9 | 2,5 | 90,2 | 0
Žilina | 0 | 7,7 | 15,4 | 98,9 | 0
Banská Bystrica | 6,7 | 13,9 | 10,1 | 31,2 | 0
Prešov | 0 | 0 | 24,6 | 54,7 | 0
Košice | 4,2 | 1,0 | 8,6 | 83,7 | 0
Spolu | 18,5 | 94,1 | 94,9 | 960,0 | 0,3

4. Vymáhanie a zabezpečenie daňových nedoplatkov

V súvislosti s vymáhaním daňových nedoplatkov využíva daňová správa v súlade so zákonom o správe daní inštitút záložného práva k hnuteľnému aj nehnuteľnému majetku, ktorý umožňuje obmedziť daňovému dlžníkovi právo disponovať s jeho majetkom. V hodnotenom období na základe vydaných 7 485 rozhodnutí  o určení  záložného práva k majetku daňového dlžníka bola zabezpečená suma 5 593 026 tis. Sk a daňová správa vybrala   do štátneho rozpočtu   sumu   vo výške 1 680 812 tis. Sk, čo predstavuje 30,1 %.

Obdobným nástrojom je inštitút predbežného opatrenia, ktoré môže daňová správa využiť už v čase daňovej kontroly alebo opakovanej daňovej kontroly a hlavne v prípadoch, keď už počas kontroly vznikol predpoklad dorubenia dane. Za sledované obdobie bolo vydaných 933 predbežných opatrení, čo je o 38 viac ako v predchádzajúcom roku. Na  základe  vydaných predbežných opatrení bola  zaplatená  suma  vo  výške  89 325 tis. Sk.

Ďalším  inštitútom  sú  zabezpečovacie  príkazy,  ktoré  využíva  daňová  správa  v tých  prípadoch,  keď  má  odôvodnenú  obavu,  že  v  čase  splatnosti  dane  už  daňový subjekt  nebude  mať  dostatok  peňažných  prostriedkov,  ktorými  by  ju  uhradil.  Na základe  154  zabezpečovacích príkazov  vydaných  na  zabezpečenie  daňových  nedoplatkov vo výške 153 832 tis. Sk zaplatili  daňové  subjekty 62 704 tis. Sk, čo predstavuje 40,8 %.

     	Z uvedeného vyplýva, že na základe úkonov uskutočnených správcom dane na zabezpečenie daňových nedoplatkov daňové subjekty uhradili ešte pred začatím daňového exekučného konania sumu 1 832 841 tis. Sk. 

Vymáhanie daňových nedoplatkov
     	
Daňová správa za roky 1993 - 2002 znížila daňové nedoplatky v absolútnej čiastke 101,1 mld. Sk, čo predstavuje 57,4 % z celkových daňových nedoplatkov, ktoré za uvedené obdobie dosiahli výšku 176,1 mld. Sk.

                                                                                                                               v mld. Sk
Rok | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | Spolu
Zníženie  daňových nedoplatkov | 2,3 | 3,1 | 6,1 | 6,3 | 8,9 | 11,9 | 16,9 | 16,6 | 15,4 | 13,6 | 101,1

Jedným z nástrojov na zaplatenie daňových nedoplatkov je výzva, ktorou daňová správa vyzýva daňového dlžníka, aby daňový nedoplatok zaplatil v náhradnej lehote.

V  sledovanom  období  daňové  úrady  zaslali  79 999  výziev  na  zaplatenie daňového nedoplatku v náhradnej lehote na sumu 9 309 140 tis. Sk, z čoho bola uhradená suma 1 272 621 tis. Sk, čo predstavuje 13,7 %.

Na vymoženie daňových nedoplatkov uskutočňovali daňové úrady úkony, ktoré súvisia ako so zabezpečením daňových  nedoplatkov, tak aj priamo s daňovým exekučným konaním. Prehľad o ich počte, výške vymáhanej i  vymoženej sumy v porovnaní s predchádzajúcim rokom je v prílohe č. 1.

Napriek nižšej vymáhanej sume daňových nedoplatkov v roku 2002, ktorá predstavovala  6 229 708 tis. Sk (v roku 2001 6 878 650 tis. Sk), daňové úrady vydali 17 282 rozhodnutí o začatí daňového exekučného konania, čo v porovnaní s rovnakým obdobím minulého roka predstavuje zvýšenie o 1 176 rozhodnutí.

	K 31.12.2002 daňové úrady vydali 15 617 daňových exekučných výziev, čo je v porovnaní s rovnakým obdobím minulého roka nárast o 1 470. Napriek zvýšenému počtu vydaných daňových exekučných výziev bol daňový nedoplatok zaplatený vo výške 324 774 tis. Sk, čo je o 339 050 tis. Sk menej ako v roku 2001.

V hodnotenom období daňové úrady vydali 11 709 daňových exekučných príkazov na vymoženie daňových nedoplatkov, čo je o 2 944 viac ako v predchádzajúcom období. Na základe daňových exekučných príkazov vymáhali daňové nedoplatky vo výške 5 235 290 tis. Sk, čo je o 1 603 871 tis. Sk  viac  ako  v  roku  2001.  Takýmto  spôsobom  bolo  vymožených  690 974  tis. Sk. 

V  sledovanom období  na základe 450 vydaných daňových exekučných príkazov na predaj hnuteľných vecí a predaj nehnuteľností  v sume 714  857 tis. Sk daňová správa vymohla  86 117 tis. Sk, čo  je  v  porovnaní  s  rovnakým  obdobím  minulého  roka  o  48 410 tis. Sk menej. V  sledovanom období  bolo vykonaných 233  dražieb, z toho 104 ukončených vydražením  veci a 129 neúspešných, t.j. bez vydraženia veci. Okrem dražieb, uskutočnených na základe vydaných exekučných príkazov  na  predaj  hnuteľných  alebo  nehnuteľných  vecí,  bolo  úspešne  uskutočnených 14 predajov na základe ponuky, 19 priamych predajov a 18 prechodov vlastníckeho práva na základe ponuky.  

Okrem vymáhania daňových nedoplatkov v daňovom exekučnom konaní boli daňové nedoplatky znižované kompenzáciou nadmernými odpočtami dane z pridanej hodnoty, vratkami spotrebných  daní a preúčtovaním  z preplatkov na iných druhoch daní spolu vo  výške 8 082 309 tis. Sk.

Príčiny vzniku daňových nedoplatkov

-	zlá finančná a platobná disciplína daňových subjektov v obchodných vzťahoch a z toho vyplývajúca druhotná platobná neschopnosť,
-	neúspešnosť podnikateľských zámerov,
-	neodvedenie alebo zadržanie zrazených daní platiteľmi dane zo závislej činnosti,
-	vedomé vyhýbanie sa plateniu daní,
-	postup štatutárnych orgánov a konateľov spoločností pri vzniku finančných problémov spoločností – snaha doviesť spoločnosť do konkurzného konania a založiť novú spoločnosť, ktorá kúpi majetok spoločnosti v konkurze za lukratívne ceny.

III. Colné nedoplatky

Celková výška colných nedoplatkov k 31.12.2002 je 6 299,4 mil. Sk, čo je v porovnaní s rovnakým obdobím minulého roka viac o 163,1 mil. Sk.

Za sledované obdobie colné úrady prihlásili pohľadávky voči dlžníkom v konkurznom konaní vo výške 59,2 mil. Sk, z ktorých bolo vymožených 2,7 mil. Sk. Pohľadávky colných úradov voči dlžníkom v likvidácii sú vo výške 83,8 mil. Sk a pohľadávky voči dlžníkom v ČR sú 122,8 mil. Sk.

Colné nedoplatky predstavujú nedoplatky na colnom dlhu, ktorý tvorí clo, daň z pridanej hodnoty vybraná pri dovoze, spotrebná daň pri dovoze, dovozná prirážka a iné platby vymerané colnými orgánmi. 

	Rozdiel medzi výškou colného dlhu oznámeného colným úradom a výškou colného dlhu zaplateného v lehote splatnosti predstavuje colné nedoplatky.

Prehľad o stave a vývoji colných nedoplatkov k 31. 12. 2002
		  
                                                                                                                                       v mil. Sk     

Ukazovatel

Nedoplatky
k 31.12.2001

Nedoplatky
k 31.12.2002

Rozdiel
2002-2001

Clo | 553,1 | 585,3 | 32,2
Spotrebné dane | 643,1 | 871,2 | 228,1
Vyrovnávacie dávky pri dovoze | 2,4 | 2,4 | -
Dovozná prirážka | 95,0 | 95,8 | 0,8
Daň z pridanej hodnoty | 3 184,7 | 3 100,0 | - 84,7
Úroky | 1 658,0 | 1 644,7 | - 13,3
Colné nedoplatky spolu | 6 136,3 | 6 299,4 | 163,1

	Z celkovej sumy colných nedoplatkov boli zaznamenané najvyššie nedoplatky na dani z pridanej hodnoty na týchto colných úradoch:

-	Nitra 		1 204 ,0 mil. Sk	jedna akciová spoločnosť
-	Bratislava 	   	   453,0 mil. Sk 	výšku colných nedoplatkov ovplyvnilo    
                                                                dovymeranie colného dlhu na základe 
                                                                zintenzívnenia následných kontrol, ktorými sa 
                                                                zistilo nesprávne deklarovanie colnej hodnoty
-	Prešov 	   	   301,0 mil. Sk	výšku colných nedoplatkov ovplyvnil 
                                                                nezaplatený colný dlh ako aj neukončené 
                                                                konkurzné konania 

Napriek tomu, že colné úrady vykonali všetky dostupné právne kroky na vymoženie pohľadávok, nezaplatený colný dlh zostáva značne vysoký a to hlavne z dôvodu neukončených konkurzných konaní.

Na výške colného dlhu sa najvyššou mierou podieľali colné nedoplatky z rokov 1991 až 1995. Túto skutočnosť dokumentuje nasledujúci prehľad: 

Obdobie								        stav  k  31. 12.  2002

1991 – 1995					                                                     2 775,4 mil. Sk
1996 – 2000				                                                                 1 202,8 mil. Sk
Rok 2001:					                                                     1 628,3 mil. Sk
v tom pohľadávky 1 akciovej spoločnosti                                                          1 358,0 mil. Sk
Rok 2002					          	                                            692,9 mil. Sk

Celkom					                                                     6 299,4 mil. Sk
Výšku colných nedoplatkov vo veľkej miere ovplyvnili nedoplatky zo starších rokov. Od roku 1993 eviduje Colný úrad Nitra colný nedoplatok 1 akciovej spoločnosti v celkovej výške 2 272 679 tis. Sk, ktorého istina predstavuje 914 637 tis. Sk a suma úrokov 1 358 042 tis. Sk.
Na základe požiadavky colného deklaranta Colný úrad v Nitre vypracoval pre dlžníka splátkový kalendár. Dlžník splátkový kalendár nedodržal a colný dlh neuhradil. Dlžník vstúpil 28.06.2000 do konkurzu.

Z celkovej sumy colných nedoplatkov boli zaznamenané najvyššie nedoplatky na týchto colných úradoch:	

- Nitra                  	2 380,3 mil. Sk - na výške tejto sumy sa podieľa v najvyššej miere jeden dlžník – akciová spoločnosť, ktorého podiel na colnom nedoplatku tvorí 80 %
- Bratislava         	1 133,9 mil. Sk – colný nedoplatok ovplyvnilo nesprávne zatriedenie 
tovaru, dodatočne bola vymeraná spotrebná daň z liehu 
- Prešov                  	402,6 mil. Sk  
- Banská Bystrica   	349,0 mil. Sk 

Výšku pohľadávok po lehote splatnosti skresľujú nevymožiteľné pohľadávky. Colné úrady vydali rozhodnutia o odpísaní nevymožiteľných pohľadávok, v zmysle Rozhodnutia generálneho riaditeľa č. 114/2002. Z programu  „Platby 2000“ boli síce pohľadávky z evidencie vymazané, ale v bilanciách sú stále vedené.

Zníženie colných nedoplatkov k 31.12.2002 bolo zaznamenané u týchto colných úradov:

- Trstená	o   	             63,7 mil. Sk      
- Žilina            o                       49,5 mil. Sk
- Košice          o         	             30,1 mil. Sk	

Počas  roku  2002  sa  výška  colných  nedoplatkov  pohybovala v rozmedzí 5 863,5 – 6 299,4 mil. Sk.

Vymáhanie colných nedoplatkov

Pri  vymáhaní  colných  nedoplatkov  postupovali  colné  úrady  podľa  zákona  č. 180/1996 Z. z. Colný zákon v znení neskorších predpisov a zákona č. 238/2001 Z. z. Colný zákon, účinného od 1. 7. 2001.

	V súvislosti s vymáhaním colných nedoplatkov bolo v roku 2002 vydaných 2 128 rozhodnutí. Z vymáhanej sumy 343,3 mil. Sk vymohli colné úrady 161,6 mil. Sk, čo predstavuje  47,1 % úspešnosť  vymáhania.  Prehľad  o  vymáhaní  colných  nedoplatkov k 31. 12. 2002  je uvedený v prílohe č. 8.

Prax ukázala, že medzi najúspešnejšie formy vymáhania patria:

-	preúčtovanie z bankových záruk a vinkulácií,
-	preúčtovanie nadmerného odpočtu DPH dlžníkov,
-	prikázanie pohľadávky na peňažné prostriedky dlžníkov vedených na bankových účtoch alebo iné pohľadávky.

Aj napriek dosiahnutým výsledkom vymáhania colných nedoplatkov možno konštatovať ich nízku efektívnosť, najmä z týchto dôvodov:

-	platobná neschopnosť úpadcov a skutočnosť, že majetok pokryje len cca 14 % pohľadávok voči dlžníkom,
-	formálna existencia firiem, ktoré v súčasnosti už nepodnikajú, ale nie sú zrušené, resp. vymazané z obchodného registra,
-	vymáhané pohľadávky boli už exekuované a prakticky sú nevymožiteľné.
 
 	K ďalším spôsobom vymáhania nedoplatkov patrí účasť zástupcu Colného riaditeľstva SR, alebo povereného zamestnanca colného úradu na zasadnutiach veriteľských rád a súdnych pojednávaniach vo veci konkurzného konania. Pri tomto spôsobe vymáhania neboli dosiahnuté uspokojujúce výsledky, nakoľko je spojené s veľkým počtom veriteľov, je zdĺhavé a vo väčšine prípadov bez nádeje na úspech.

Záver

	Nadväzne na stav daňových a colných nedoplatkov k 31.12.2002, ako aj na ich predchádzajúci vývoj je potrebné daňovým a colným nedoplatkom venovať zvýšenú pozornosť. Z celkových daňových a colných nedoplatkoch predstavujú nevymožiteľné nedoplatky sumu 12,9 mld. Sk, vymožiteľné nedoplatky sumu 36,0 mld. Sk a pohľadávky prihlásené do konkurzného konania   a vyrovancieho konania sumu 32,4 mld. Sk. 

V záujme riešenia stavu daňových a colných nedoplatkov a predovšetkým zabráneniu ich ďalšieho zvyšovania sa pripravuje „Stratégia riešenia problému pružnosti práce s daňovými a colnými pohľadávkami“. Cieľom materiálu by mal byť návrh na riešenie nevymožiteľných daňových a colných nedoplatkov, ako aj návrh na prevenciu ich  vzniku.